На основу члана 64.Закона о приватном обезбеђењу („Службенигласник РС”, бр. 104/13 и 42/15),

Министар унутрашњих послова доноси

**ПРАВИЛНИК**

 **o садржини, изгледу и начину употребе легитимације службеника приватног обезбеђења**

"Службени гласник РС", бр.3 од 15.јануара 2016, 30 од 25. априла 2019.

Члан 1.

Овим правилником уређују се садржина, изглед и начин употребе легитимације службеника приватног обезбеђења (у даљем тексту: легитимација).

**Образац легитимације**

Члан 2.

Образац легитимације из члана 1.овог правилника, израђен је од материјала на бази поликарбоната, ИД-1 формата, димензионих и физичких карактеристика у складу са препорукама стандарда ISO/IEC 7810.

Образац легитимације треба да поседује физичке карактеристике које задовољавају методе тестирања описане у стандарду ISO/IEC 10373-1.

Заштитни елементи на обрасцу легитимације су микротекст, специјални растер, гијош линије, медал ефекат, DOVID елемент и невидљива штампа која флуоресцира под UV светлом (у облику грба РепубликеСрбије).

**Садржај легитимације**

Члан 3.

Образац легитимације службеника обезбеђења на предњој страни садржи:

1) приказ заставе РепубликеСрбије;

2) мали грб Републике Србије, штампан у изворним бојама;

3) текст „РепубликаСрбија”;

4) текст „ЛЕГИТИМАЦИЈА СЛУЖБЕНИКА ПРИВАТНОГ ОБЕЗБЕЂЕЊА”;

5) фотографију службеника обезбеђења, димензија 22 mm х 28,5 mm;

6) кинеграм;

7) име и презиме имaоца легитимације;

8) евиденциони број;

9) датуми здавања;

10) назив органа који је издао легитимацију;

11) рок важења;

12) апликацију са натписом ,,SECURITY”.

Члан 4.

Образац легитимације на полеђини садржи:

1) текст,,ималац легитимације примењује овлашћења прописана Законом о приватном обезбеђењу.”;

2) серијски број легитимације.

Образац легитимације (Образац) је плаве боје и одштампан је уз овај правилник и чини његов саставни део.

**Употреба легитимације**

**Члан 5.\***

**Службеник приватног обезбеђења за време обављања послова приватног обезбеђења легитимацију носии стакнуту на предњој спољној страни униформе или одела, окачену у висини груди.\***

**Службеник приватног обезбеђења, када врши послове физичког обезбеђења лица, мора са собом носити легитимацију и дужан је да се представи грађанину према коме примењује овлашћења, осим ако би то могло угрозити живот и тело службеника приватног обезбеђења или лица које обезбеђује.\***

**Приликом представљања, службеник приватног обезбеђења легитимацију држи у руци и показује је тако да грађанин може да прочита текст на легитимацији и види фотографију.\***

\*Службени гласник РС, број 30/2019

**Замена легитимације**

Члан 6.

Замена легитимације вршисе у случају:

1) да је легитимација оштећена или дотрајала и да не може служити својој намени;

2) ако настану промене у личном имену;

3) да се лик службеника обезбеђења битно промен итако да не одговара фотографији у легитимацији.

**Нестанак, губитак или крађа легитимације**

Члан 7.

У случају нестанка, губитка или крађе легитимације, службеник приватног обезбеђења је дужан писаном изјавом о томе известити послодавца, а послодавац надлежну полицијску управу, без одлагања.

Нова легитимација издаће се након што се изгубљена, украдена или на други начин нестала легитимација огласи неважећом у „Службеном гласнику РепубликеСрбије”.

Трошак оглашавања у ,,Службеном гласнику Републике Србије” сноси лице које је поднело захтев за издавање нове легитимације.

**Рок важења**

Члан 8.

Легитимација се издаје на период од 10 година.

Члан 9.

Овај правилник ступа на снагу осмог дана од дана објављивања у „Службеном гласнику Републике Србије”.

01 број 11942/15-4

У Београду, 13.јануара 2016. године

Министар,

др **НебојшаСтефановић,**с.р.

Образац

